Ritratt: Athletics Malta  Illum wara nofsinhar il-kontinġent Malti ffurmat mill-aqwa atleti ta' taħt l-20 sena, Kurt Zahra, David Borg, Martha Spiteri, Sarah Chouhal, Kyla Farrugia u Rachela Pace telqu lejn Sofia, fil-Bulgarija, biex jieħdu sehem fil-Logħob tal-Balkani ta' taħt l-20 sena indoor li se jsir nhar is-Sibt 13 ta' Frar. Huma qed ikunu akkumpanjati mill-kowċ Jivko Jetchev, kif ukoll mill-President u s-Segretarju Ġenerali ta' Athletics Malta Andy Grech u Aldrin Cassar. Hu mistenni li Grech jiltaqa' ma' Dobromir Karamarinov, li fil-preżent huwa l-President tal-Federazzjoni Balkanika kif ukoll, temporanjament, ta' European Athletics, biex jiddiskutu sħubija bejn Malta u r-reġjun tal-Balkani. Mument mill-edizzjoni tas-sena l-oħra. Ritratt: Balkan-athletics.eu